Lolland-Falsters Stifts-Tidende, 1842-05-12
Sidste Christi Himmelfartsdag den 5te Mai var dette Stifts almeenagtede og elskede Biskop i Kjøbeløv Kirke, hvor han overhørte den voxne Ungdom, og tillige med en efter hans høie Alder usædvanlig Kraft og den ham egne Hjertelighed i sin vante bibelske Aand holdt en særdeles passende Tale. i Anledning af en til denne Kirke anskaffet ny Altertavle og betydelige paa Kirken foretagne Udbedringer og Forskjønnelser, ved hvilken Leilighed en særdeles talrig Mængde var forsamlet. Nogle særegne til Dagen og Anledningen forfattede Psalmer bleve afsungne, ledsagede af Jnstrumental-Musik af 6 frivillig Musicerende. Altertavlen, som er malet af Professor Eckersberg i Kjøbenhavn, og som efter alle Kyndiges Dom er et meget udmærket Malerie, forestiller Frelseren ved Nadveren med sine tilbageblevne elleve Disciple, efterat Jndas var gaaet bort, hvis Stol derfor staaer ledig, i det Tidspunkt, da Jesus holdt den Bøn for dem, som læses i Joh. Ev. 17 Cap., hvoraf disse Ord i det 11 Vers: Hellige Fader, Bevar dem i Dit Navn, hvilke Du har givet mig, at de maae vorde Eet, ligesom vil, ere tegnede paa Foden af Rammen. Denne Ramme, hvori Maleriet er indfattet, og som tillige velvilligen er bleven besørget i Kjøbenhavn ved Hr. Professor Eckersberg, er marmoreret malet, forgyldt paa Kanterne og prydet med et forgyldt Kors ovenpaa, har kostet 100 Rbd. foruden Jndpaknings- og Transport Omkostninger. Maleriet selv er leveret til den yderst billige Priis af 200 Rbd. Foruden denne nye Altertavles Bekostning, har Menigheden, som selv eier Kirken, hvilken den tilkjøbte sig for flere Aar siden og har betalt uden at skylde noget paa den, tillige i Aarene 1840 og 1841 med roesværdig Omhu og Velvillighed ganske af egen Drivt anvendt en Bekostning af omtrent 1500 Rbd. paa Kirkens indvendige Udbedring og Forskjønnelse. Hele Kirken er bleven forsynet med nye, dobbelte og smagfulde Vinduer, i Alt 9 Fag, som ere malede og forsynede med Beslag, samt meget skjønt, hensigtsmæssigt og symmetrisk indmurede. J Choret, hvor forhen var Steengulv, er lagt nyt Brædegulv. Omkring Alteret er anbragt et nyt ovalt Knæfald, som er udstoppet og betrukket med Klæde, og ved samme sat et Jern-Guirlænder med Messingkugler og Rosetter. Jstedet for den forhenværende Stol for Præsten er indrettet en Gang bag Alteret, og der anbragt 2 nye, udstoppede og betrukne Læhnestole. Ligeledes er Prædikestolen bleven beklædt med sort Fløiel ovenpaa. Alle Stolestaderne i Kirken ere forfærdigede af nye og malede, samt forsynede med Bagklædning, hvilken forhen manglede i de fleste, og i alle Stolestader er istedet for det forhenværende Steengulv lagt nyt Brædegulv. Hele Kirken tilligemed dens Hvælvinger er bleven overhvidtet og Pulpituret (Lægteret) opmalet. Den forhenværende Indgang fra det saakaldte Vaabenhuus er bleven tilmuret, og Jndgangen igjen anbragt gjennem Taarnet i Kirkens vestre Gavl. Saavel ud til Kirkegaarden, som ind til Kirken, er sat Fløidørre med behørige indstemte Laase. Tillige er der ved den yderste Jndgangsdør, for at forebygge Trækvind i Kirken, opført af Bræder en lille Vestibule med Loft over, hvorpaa der ere 2 Fløidørre lige over for Indgangsdørrene til Kirken, men desuden ogsaa en Jndgangsdør paa hver Side, som ogsaa ere forsynede med indstemte Laase med Trykkere og Nøgler. Foruden dette er der anskaffet en ny Kirkeblok, og Bægeret til Brug ved Communionen er blevet omstøbt i en meget smagfuld Form og derhos gjort større. Naar Vaarsæden er bleven lagt, skal der foretages en betydelig Udbedring og Forskjønnelse paa Kirkens Ydre og Ringmuren omkring Kirken, samt Kirken igjen hvidtes indvendig og Stolestaderne paa ny opmales; og muligt vil ogsaa i Aar Kirkegaarden selv, som ellers stedse har været holdt særdeles ordentlig, blive planeret, og regelmæssigere inddeelt. Saavel hertil, som til Kirkens øvrige Udgivter have Kirkeeierne maattet erlægge 1 Rbd. paa hver Tde. Hartkorn i hvert af de sidste 2 Aar, og ville end et Par Aar endnu have omtrent samme Afgift, men saa siden i flere Aar ikke have synderlige Udgivter paa Kirken, hvis den af Forsynet bevares for ulykkelig Beskadigelse. Da der af Kongetienden i Sognet svares 2 Skpr. Hvede og 3 Skpr. Byg pr. Td. Hartkorn, saa sees heraf, at Menigheden, uagtet disse Bekostninger, have havt godt Kjøb paa Kirketienden, og tillige, hvor let en Kirke, som denne, der har Tiende af omtrent 503 Tdr. Hartkorn, kan tilbørligen istandsættes og forskjønnes af sine egne Jndtægter. Disse Bekostninger af hine Kirkeciere ere og saameget mere roesværdige, som de allerede forhen havde anvendt ikke Ubetydeligt paa Tagets og Murenes Jstandsættelse, samt paa en ny Klokkes Anskaffelse i en revnets Sted m. m. (Meddeelt.)